da da da en de tr da da tr da da da en en en id en da nb da da da da da da da da de da sv da da da es da da it da da da es en da en da da es da da da da da es da da da da da es da nb it da da es da sv da da da da da es da da it da fr es da da en es en en
Skøn barok musik I 2022 koncert i København I Se koncerter
About te Copenhagen Baroque Festival
22. – 26. juni, 2022
Hjertelig velkommen til Copenhagen Baroque Festival 2022
BILLETSALG STARTER 15. MAJ VIA BILLETTO.
Følg link her på hjemmesiden, eller søg på copenhagenbaroquefestival på www.billetto.dk fra 15 .Maj. Billetter kan også købes i døren til alle koncerterne, så længe der fortsat er ledige pladser.
Alle festivalens arrangementer er gratis for flygtninge, børn under 12 år og studerende ved musikkonservatorierne
Nu står endnu en sommer for døren – og dermed endnu en barokfestival!
Vi glæder os til Copenhagen Baroque Festival 2022, som i år falder i perioden: 22.-26. juni.
Trinitatis Kirke og Rundetaarn er igen i år med som faste samarbejdspartnere, og vi er meget taknemmelige over at kunne præsentere musikken i så smukke historiske rammer! Så stort TAK for samarbejdet.
Også stort hjerteligt tak til alle frivillige som hjælper undervejs og støtter festivalen og til
alle fondene som velvilligt har sikret festivalens gennemførelse.
Velkommen & lut-familiens historie
Onsdag den 22. juni kl. 16.30 – Trinitatis Kirkes menighedshus
Velkommen til årets festival – vi byder på et glas champagne og kransekage og derefter vil man kunne opleve en dejlig time i selskab med lutenist Dohyo Sol.
Hvordan er det nu med barokguitar, lut, theorbe m.fl… lær mere om de smukke instrumenters slægtsskab og historie – incl små musikeksempler undervejs og mulighed for spørgsmål fra publikum!
Onsdag den 22. juni kl. 19.00 – Trinitatis Kirke
Arte dei Suonatori; Solist Katarzyna Olszewska, violin & Bolette Roed, blokfløjte
Betagende orkestermusik af C. P. E. Bach, J. G. Graun og J. G. Pisendel.
Kom og oplev blokfløjtenist Bolette Roed i samspil med den unge virtuose violinsolist, Katarzyna Olszewska – datter af to af grundlæggerne af det smukt klingende barokorkester. Arte dei Suonatori, der hører til blandt Europas førende på de historiske barokinstrumenter.
Torsdag den 23. juni kl. 19.00 – Trinitatis Kirke
Concerto Copenhagen; Sopran: Chisa Tanigaki; Alt: James Hall; Tenor: Gwilym Bowen; Bas: Tomas Kral
Festivalen er utrolig glad for endelig at have mulighed for at præsentere en koncert med Danmarks eget fantastiske barokorkester, Concerto Copenhagen og 4 sublime sangsolister. Sammen opfører de 4 af Bachs smukke kantater.
Fredag den 24. juni kl. 16.30 – Trinitatis Kirke
Alpha: Bolette Roed, blokfløjte; David Hildebrandt, slagtøj; Peter Navarro-Alonso, orgel
Trioen Alpha er kendt i dansk musikliv siden 2005, hvor blokfløjtenist Bolette Roed var DR-kunstner og ensemblet spillede Danmark tyndt. Igennem de sidste næsten 20 år har man således kunnet nyde trioen med saxofon, blokfløjte og slagtøj. Peter Navarro-Alonso har dog skiftet saxofonen ud med orgel og er til daglig organist i Vor Frelser Kirke på Christianshavn. Overraskelser fra orgelet vil bringe Trinitatis orgler i spil og samspil med slagtøj og blokfløjte i nye værker og arrangementer som helt sikkert betager og overrasker på bedste vis. Vel mødt!
Fredag den 24. juni kl. 19.00 – Trinitatis kirke
Höör Barock & Arte dei Suonatori; Solister, Emelie Roos & Bolette Roed, blokfløjter
Ved denne koncert får vi besøg af det svenske barokorkester ”Höör Barock” som med programmet ”Tilbage til naturen” ønsker at sætte fokus på klimaet og minde lytterne om vigtigheden af at opretholde et klima hvor årstiderne består som vi kender dem – vinterens knirkende is under skøjterne og elementernes rasen. Samtidig præsenterer orkesteret uddrag fra deres Grammy-vindende CD ”Golovin-musiken” af den svenske barokkomponist Johan Helmich Roman.
Mindekoncert for krigen i Ukraines ofre
Lørdag den 25.juni kl. 16.00 – Trinitatis Kirke
Theatre of Voices; Arte dei Suonatori; Anastasiia Kyshkovska, Bandura
Med opførelsen af Heinrich Ignaz Franz von Bibers smukke requiem i f-mol ønsker festivalen at skabe et rum til refleksion og minde for de faldne og ofrene for krigen i Ukraine. En lille beskeden tidslomme for alle som har mistet og for alle som kæmper hårde kampe i deres liv. Vi håber denne smukke musik kan være med til at lindre og bringe håb. Festivalen er også taknemmelig for at kunne præsentere Anastasiia Kyshkovska på bandura, dimittend fra Kyiv Municipal Academy of Music i 2020
Bach i nye klæder
Lørdag den 25. juni kl. 20.00 – Rundetaarn
Andreas Borregaard, accordeon; David Hildebrandt & Johan Bridger, slagtøj; Bolette Roed, blokfløjte
De fire virtuose solister har i dette program fundet sammen via deres fælles kærlighed til mesteren, Johann Sebastian Bach.
Ved denne koncert vil man få en sjælden mulighed for at opleve udvalgte satser fra bl.a. Inventioner & Sinfonia, Kunst der Fuge og Goldbergvariationerne arrangeret for solo, duo & trio i forskellige instrumentkombinationer, som åbner nye klangverdener for lytteren.
Rundetaarns smukke bibliotekssal er det oplagte rum til denne intime koncert hvor hver eneste tone bliver vendt og velkendte Bach’ske barokklange opstår på de nye instrumenter.
Søndag den 26. juni kl. 10.30 – Trinitatis Kirke
Arte dei Suonatori; Solist: Rikke Lender, mezzo-sopran
Kantategudstjeneste med J. S. Bach Solokantate ”Gott Soll Allein Mein Hertze Haben” (BWV 169)
Augustinusfonden, Knud Højgaards Fond, Solistforeningen, William Demant Fonden & Adam Mickiewicz Institute
© Copyright - copenhagenbaroquefestival.dk - Site : Bluepoint